Violeta Šoblinskaitė

Violeta Šoblinskaitė (g. 1954 m. rugsėjo 2 d. Mažeikiuose) – Lietuvos poetė, prozininkė, žurnalistė.

Biografija 
Gimė Mažeikiuose, Aukštaičių gatvėje, Adomo ir Jadvygos Šoblinskų šeimoje. 1961–1964 m. mokėsi Tirkšlių vidurinėje mokykloje. 1965 m. tėvai persikėlė į Vilnių. 1972 m. baigė Vilniaus 24-ąją vidurinę mokyklą. 1972–1977 m. Vilniaus universitete studijavo vokiečių kalbą ir literatūrą.

Baigusi universitetą dirbo Jurbarko rajono laikraštyje „Šviesa“, Skuodo rajono laikraštyje „Mūsų žodis“, Šiaulių miesto laikraštyje „Raudonoji vėliava“, Kulautuvos vaikų tuberkuliozės sanatorijoje „Kregždutė“, Kauno rajono kultūros skyriuje, Kulautuvos kultūros namuose, Lietuvos žemėtvarkos ir hidrotechnikos inžinierių sąjungoje atsakingąja žurnalo "Žemėtvarka ir melioracija" sekretore, literatūros mėnraštyje „Keturi vėjai“, savaitraštyje „Šeimininkė“, kultūros žurnale „Nemunas“. 

1994 m. priimta į Lietuvos rašytojų sąjungą, turi meno kūrėjo statusą. 1999 m. apsigyveno Veliuonoje. 

Nuo 2002 m. bendradarbė, vėliau redaktorė VšĮ "Nugalėk save" leistame žurnale neįgaliesiems "Bičiulis". Nuo 2016 metų dirba Jurbarko rajono savivaldybės Viešosios bibliotekos Veliuonos filialo bibliotekininke.

Kūryba

Išleistos knygos:
 Šaknų žiedai – poezija, Vilnius: Vaga, 1986.
 Rudens dienos užkalbėjimas – apysaka, Kaunas: Keturi vėjai, 1991.
 Šešėlio erškėtrožė – poezija, Kaunas: Vaidoto Oškinio leidykla, 1993.
 Stirnino metai – poema, Kaunas: Vaidoto Oškinio leidykla, 1994.
 Aitvaras auksarankis – pjesė knygoje Aitvaras Auksarankis, Vilnius: Lietuvos liaudies kultūros centras, 1997.
 Basnirčia – poezija, Kaunas: Nemunas, 1998.
 Stiklo knyga – poezija, CD, Kaunas: Giedriaus Kuprevičiaus studija, Izabellos Antinienės kūrybinės dirbtuvės, 2000.
 Septynios suknelės – poezija, Vilnius: Joružis, 2002.
 Vilkų marti – romanas, Kaunas: Nemunas, 2003.
 Obuoliai iš meilužių sodo – poezija, Vilnius: UAB „Petro ofsetas“, 2004.
 Skyrybų kambariai – romanas, Vilnius: UAB „Petro ofsetas“, 2008.
 Truputis lauktuvių – rašiniai, Kaunas: Nemuno leidybinė grupė, 2008.
 Truputis lauktuvių. Antroji knyga – rašiniai, Kaunas: Nemuno leidybinė grupė, 2009.
 Tyruliukuose viskas gerai – novelės, Kaunas: Kauko laiptai, 2012.
 Margalapė – poezija, Kaunas: „Kauko laiptai“, 2013.
 Romanas su Frau – poezija, Vilnius: Lietuvos rašytojų sąjungos leidykla, 2017.
 Tėtė: kalbininkas Adomas Šoblinskas (kartu su Valdemaras Šoblinskas) - biografijos liudijimai, Vilnius: Petro ofsetas, 2017.
Vaivorų ribėjimas - poezija, Vilnius: AB Spauda, 2021.
Vaikams:
 Raganaitės pramanai – Kalėdų spektaklis, Kauno lėlių teatras, 1997.
 Stebuklingojo laikrodžio burtai – Kalėdų spektaklis, Kauno lėlių teatras, 1998.
 Tikros Barono Miunhauzeno istorijos (kartu su V. Aleksaičiu) – spektaklis visai šeimai, Kauno lėlių teatras, 1999.
 Stebuklingas varpelis – Kalėdų spektaklis, Kauno lėlių teatras, 2008.
Tikros Kalėdos Pelenei - Kalėdų spektaklis, Utenos lėlių teatras "Zuikis Puikis", 2017.
 Kas pasauly g(a)ražiausia? - daiktų spektaklis, Stalo teatras (Vilnius), 2018.
Tikros Kalėdos Pelenei - Kalėdų spektaklis, Veliuonos kultūros centras, 2019.
Laisvės ilgesį žodis nešė - edukacinis spektaklis, Veliuonos kultūros centras, 2020.
Gied volungėlis ant uolos - edukacinis spektaklis, Veliuonos kultūros centras,2021.

Vertimai:
 Liudmila Rozumovskaja, Artimiausieji žmonės – pjesė. – Kauno valstybinis dramos teatras, 1986.
 Efraim Sevela, Monė Cackesas – vėliavnešys – romanas. – Dienraštis "Kauno diena", 1996.
 Efraim Sevela, Sustabdykite lėktuvą, aš išlipsiu – romanas. – Dienraštis "Kauno diena", 1997.
 Frederick Forsyth, Karo šunys – romanas, Kaunas: Eridanas, 1998.
 Joanna Chmielewska, Vien tik raudona – romanas, Kaunas: Eridanas, 1998.
 Joanna Chmielewska, Įtariami mes visi – romanas, Kaunas: Eridanas, 1998.
 Joanna Chmielewska, Negyvėlio palikimas – romanas, Kaunas: Eridanas, 1998.
 Frederick Forsyth, Dosjė „Odesa“ – romanas, Kaunas: Eridanas, 1999.
 Joanna Chmielewska, Protėvių šuliniai – romanas, Kaunas: Eridanas, 1999.
 Joanna Chmielewska, Šitiek gaujų! – romanas, Kaunas: Eridanas, 1999.
 Karl Milöker, Gasparonė – libretas, Kauno muzikinis teatras, 1999.
 Joe Alex, Užuodžių kraują – romanas, Kaunas: Eridanas, 2000.
 Joanna Chmielewska, Aistros dėl deimanto – romanas, Kaunas: Eridanas, 2000.
 Joanna Chmielewska, Šeimyninė relikvija – romanas, Kaunas: Eridanas, 2000.
 Tadeusz Rozewicz, Skaisčioji santuoka – pjesė, Kauno kamerinis teatras, 2001.
 Nina Gernet, Gelbėkim Gugutį – pjesė, Kauno lėlių teatras, 2001.
 Patrick Suskind, Kontrabosas – pjesė, Kauno kamerinis teatras, 2002.
 Nina Gernet, Pasaka apie lietaus lašelį – pjesė, Kauno lėlių teatras, 2004.
 Patrick Süskind, Kontrabosas (su V. Gerulaitiene) – romanas, Vilnius: Alma littera, 2006.
 Ewa Piotrowska, Dvi padūkėlės pelytės – pjesė, Kauno lėlių teatras, 2007.
 Oleg Žiugžda, Užburtos pilies paslaptis – pjesė, Kauno lėlių teatras, 2009.
 Michal Walczak, Pirmasis kartas – pjesė, Kauno kamerinis teatras, 2009.
 Oleg Žiugžda, Undinėlė - pjesė, Kauno lėlių teatras, 2012.
 Oleg Žiugžda, Snieguolė ir septyni nykštukai - pjesė, Kauno lėlių teatras, 2013.
 Pliauskiukas Ivasiukas - pjesė, Kauno lėlių teatras, 2015.
 Čabua Amiredžibi, Mėnulio sūnus – romanas, „Kauko laiptai“, 2016.
 Kai Hensel, Klamo karas - pjesė, 2016.
 Michail Jeremčiuk. Mažylis Rrrr - pjesė vaikams. Kauno lėlių teatras, 2017.

2001 m. sudarė Gintaro Gutausko poezijos rinktinę „Metas keliaut, mylimoji“ (Kaunas: Nemunas, 2001).

2009 m. almanacho „Poezijos pavasaris 2009“ sudarytoja (kartu su Gasparu Aleksa).

2009 m. dalyvavo tarptautiniame poezijos festivalyje XXXVI Warszwska Jeseń Poezji, o 2010 m. Černiachovsko lietuvių kultūros dienose (Karaliaučiaus sr.). 2002 m. Švedijos kultūros ministerijos stipendija, kūrybos mėnuo Visbyje.

Poezija ir proza versta į rusų, vokiečių, latvių, lenkų, anglų, kartvelų, baltarusių, ukrainiečių ir prancūzų kalbas, skelbta žurnale Taлин (1998. Nr. 12), Huset I Asnaes (1999), almanachuose Brüken 2 Tiltai (2005), Lietuviešu un latviešu dzejas diena (2006), After the northern sky (2008), Swiadectvo (2009), Diemedžio vakarai (2009), dvikalbiame almanache Coeurs ébouillantés – Nuplikytom širdim (leidykla l'Harmattan", Paryžius, 2012).

Įvertinimas 
 Apdovanota Juliaus Janonio (Biržai ir „Jaunimo gretos“), Jovaro (Šiauliai ir „Raudonoji vėliava“), Salomėjos Nėries (Kauno raj. ir „Tėviškės žinios“) premijomis.
 1999 m. Poezijos pavasario „Kauno dienos“ premijos laureatė.
 2004 m. romanas „Vilkų marti“ apdovanotas Lietuvos rašytojų sąjungos Kauno skyriaus teikiama Vieno lito literatūrine premija ir Žemaitės literatūros premija, teikiama Kelmės savivaldybės.
 2005 m. eilėraščių rinkinys „Obuoliai iš meilužių sodų“ apdovanotas „Poezijos pavasario“ Salomėjos Nėries prizu, teikiamu Vilkaviškio savivaldybės.
 2008 m. – Jurgio Kunčino atminimui skirtų respublikinių skaitymų „Imbiero vakarai“ laureatė, apdovanota už geriausią naktinių skaitymų tekstą.
 2013 m. – Lietuvos Respublikos Seimo Gabrielės Petkevičaitės-Bitės atminimo medalis „Tarnaukite Lietuvai“ už visuomeniškai aktualią publicistiką.
 2013 m. – Panevėžio rajono savivaldybės Gabrielės Petkevičaitės-Bitės literatūros premija už novelių rinkinį „Tyruliukuose viskas gerai“.
 2013 m. – Pakruojo rajono savivaldybės Juozo Paukštelio literatūros premija už novelių rinkinį „Tyruliukuose viskas gerai“.
 2014 m. – už nuopelnus Lietuvos kultūrai – pasidabruotas Kauno miesto burmistro Jono Vileišio medalis.
 2015 m. – Jurbarko rajono savivaldybės ženklas „Už nuopelnus Jurbarko kraštui“.
 2017 m. - Lietuvos Respublikos Seimo Pirmininko prof. Viktoro Pranckiečio padėka už Lietuvos ir Gruzijos kultūrinių ryšių stiprinimą.
 2017 m. - Sakartvelo Parlamento Pirmininko Iraklio Kobakhidze padėka už Čabua Amiredžibio romano "Mėnulio sūnus arba Data Tutašchija" vertimą į lietuvių kalbą.
 2018 m. - geriausios 2017 metų Jurbarko rajono bibliotekininkės vardas.
2018 m. - Klaipėdos apskrities viešosios Ievos Simonaitytės bibliotekos prizo "Jonvabalis" laureatė.
 2018 m. - "Kauno spaudos" Poezijos pavasario prizas už poezijos knygą "Romanas su Frau".
2021 m. – Sakartvelo The Prize IVERIA už geriausią 2020 metų užsienio autoriaus poeziją.
2021 m. - Irenos Mikuličiūtės galerijos Spalvingiausio eilėraščio prizas (Poezijos pavasaris-2021).
2022 m. - "Krištolinių lelijų" apdovanojimas (kartu su Gasparu Aleksa) - už aktyvų Jurbarko krašto garsinimą Lietuvoje bei užsienyje mokslo, švietimo, meno ar kitoje svarbioje visuomenei veikloje.

 www.aleksa.lt

Lietuvos menininkai
Lietuvos poetai
Lietuvos rašytojai